**Anne Perry**, alkuperäiseltä nimeltään **Juliet Marion Hulme**, (28. lokakuuta 1938 Lontoo – 10. huhtikuuta 2023 Los Angeles) oli brittiläinen historiallisiin rikosromaaneihin erikoistunut kirjailija. Asuessaan teini-ikäisenä Uudessa-Seelannissa hän osallistui vuonna 1954 ystävänsä äidin murhaan ja vaihtoi nimeään kärsittyään vankeusrangaistuksensa. Hänen menneisyytensä tuli julkisuuteen vasta 1990-luvulla.

Juliet Hulme syntyi Englannissa, mutta tuberkuloosiin sairastumisen jälkeen hän vietti lapsuusvuotensa Etelä-Afrikassa ja Karibialla siinä toivossa, että lämmin ilmasto tukisi hänen terveyttään. Hulmen ollessa 13-vuotias hänen isänsä sai rehtorin viran Canterburyn yliopistosta ja perhe muutti Christchurchiin, Uuteen-Seelantiin. Siellä hän tutustui luokkatoveriinsa Pauline Parkeriin, ja tyttöjen välille kehittyi tiivis, pakkomielteenomainen ystävyys. 22. kesäkuuta 1954 he surmasivat yhdessä Paulinen äidin Honora Rieperin.

Nuoren ikänsä vuoksi kaksikko säästyi hirttotuomiolta. Viiden ja puolen vuoden vankilatuomion jälkeen Hulme vapautui marraskuussa 1959, 21-vuotiaana. Hän sai uuden nimen, Anne Perry, ja hänet lähetettiin perheensä luokse Englantiin. Ennen kirjailijan uraansa Perry työskenteli muun muassa lentoemäntänä ja vakuutusvirkailijana. 1970-luvun alulla hän kääntyi mormoniksi. Sittemmin Perry asui Portmanhomackissa, Skotlannissa.

Perry julkaisi ensimmäisen kirjansa vuonna 1979. Hänen viktoriaanisissa rikosromaaneissaan ovat esiintyneet toistuvina hahmoina Thomas Pitt ja William Monk. Kymmenien romaanien ohella kirjailija julkaisi novelleja. Hän voitti vuonna 2000 parhaan novellin Edgar-palkinnon.

Vuonna 1994 ilmestyi Peter Jacksonin ohjaama elokuva *Taivaalliset olennot*, joka perustuu "Parkerin–Hulmen tapaukseen". Vasta elokuvan julkaisun aikoihin kävi ilmi, että Anne Perry on sama henkilö kuin Juliet Hulme, toinen Honora Rieperin nuorista surmaajista vuonna 1954. Elokuvassa Hulmea esitti Kate Winslet.

Lähteet
-------

1. ↑  Gates, Anita: Anne Perry, Crime Writer With Her Own Dark Tale, Dies at 84 *New York Times*.  12.4.2023. Viitattu 18.9.2023. (englanniksi)
2. ↑  Pauline Parker *New Zealand History Online*.  20.12.2012 (viimeisin päivitys). Ministry for Culture and Heritage. Viitattu 8.4.2013. (englanniksi)
3. ↑  Gillies, Abby: The Parker-Hulme murder: Why it still matters to us *The New Zealand Herald*.  14.11.2011. Viitattu 8.4.2013. (englanniksi)
4. ↑  We were not lesbians, says former Juliet Hulme *The New Zealand Herald*.  5.3.2006. Viitattu 8.4.2013. (englanniksi)
5. ↑  Pikkarainen, J.: Heavenly Creatures *FilmiFIN*.  7.2.2006. Viitattu 30.8.2008. [vanhentunut linkki]
6. ↑  Parker - Hulme Murder Case *christchurchlibraries.com*. Viitattu 30.8.2008. (englanniksi)

Aiheesta muualla
----------------

* Viralliset sivut (Arkistoitu – Internet Archive) (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Latvia
* Japani
* Tšekki
* Australia
* Kreikka
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |